作者:沈禧
標題:梁州・這其間江頭有客尋歸艇，我這裡醉裡題詩漫送程。你看他溯澄江下
內容:不減王猷興。衝開鷺序，蕩散鷗盟。梨花亂撒，柳絮飄零。那時節酒停斟聽唱陽春，人將別重歌古郢。想當初釣魚人擊凍敲冰，騎驢客衝寒忍冷，牧羊徒守節持旌。美名，擅稱。輝光照耀終難泯，他每志堅貞秉忠正。一片丹衷貫日星，流播芳馨。